Държавен вестник, бр. 49, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  49
НАРЕДБА
за прилагане на Класификатора на длъж­
ностите в администрацията
Г л а в а  п ъ р в а
ОБЩИ ПОЛОЖЕНИЯ
Чл. 1. (1) В Класификатора на длъжностите 
в администрацията се определят:
1. наименованията на длъжностите в адми­
нистрацията;
2. разпределението на длъжностите в адми­
нистрацията по длъжностни нива;
3. минималната образователна степен за 
заемане на длъжност в администрацията;
4. минималният ранг, необходим за заема­
не на длъжностите, определени за държавни 
служители;
5. минималният професионален опит, необ­
ходим за заемане на длъжността;
6. видът на правоотношението, по което се 
заема длъжността.
(2) Класификаторът на длъжностите в адми­
нистрацията се прилага за администрацията на 
органите на изпълнителната власт и за общин­
ската администрация. Той може да се ползва, 
доколкото не е установено друго в специални 
закони, и за администрацията на други органи 
на държавна власт.
(3) Разпределянето на длъжностите по длъж­
ностни нива е в зависимост от необходимите 
знания и умения за осъществяване функциите 
на длъжността, свободата на вземане на реше­
ния, влиянието на взетите решения и уменията 
за работа с хора.
Чл. 2. (1) Длъжност в администрацията е 
нормативно определена позиция, която се заема 
по служебно или по трудово правоотношение, 
включително по правоотношение, възникнало 
на основание на Закона за Министерството на 
вътрешните работи, на Закона за отбраната 
и въоръжените сили на Република България, 
на Закона за изпълнение на наказанията и 
задържането под стража или на Закона за 
дипломатическата служба, въз основа на оп­
ределени изисквания и критерии, свързана е 
с конкретен вид дейност на лицето, което я 
заема, и се изразява в система от функции, 
задължения и изисквания, утвърдени с длъж­
ностна характеристика.
(2) Минималният професионален опит, не­
обходим за заемане на длъжността, включва 
времето, през което служителят е извършвал 
дейност в област или области, които са свър­
зани с функциите, определени в длъжностната 
характеристика за съответната длъжност. 
(3) Професионален опит се доказва с офи­
циални документи за:
1. трудов стаж;
2. служебен стаж;
3. осигурителен стаж;
4. извършване на дейност в чужбина.
(4) Професионалният опит за специфични 
длъжности, посочени в Класификатора на 
длъжностите в администрацията, се преценява 
с оглед функциите на длъжността, определени 
с нормативен акт.
Г л а в а  в т о р а
ДЛЪЖНОСТИ В АДМИНИСТРАЦИЯТА
Чл. 3. (1) Длъжностите в администрацията са:
1. ръководни;
2. експертни;
3. технически.
(2) Експертните длъжности в администра­
цията са:
1. експертни длъжности с аналитични и/или 
контролни функции;
2. експертни длъжности със спомагателни 
функции.
(3) Длъжностите в администрацията се 
заемат от:
1. държавни служители;
2. лица, работещи по трудово правоотно­
шение.
(4) От държавни служители се заемат след­
ните длъжности:
1. ръководни длъжности;
2. експертни длъжности с аналитични и/или 
контролни функции;
3. други специфични длъжности, посочени 
в Класификатора на длъжностите в админи­
страцията.
(5) Експертните длъжности с аналитични 
и/или контролни функции по ал. 4, т. 2 в об­
щинските администрации може да се заемат 
и по трудово правоотношение. 
(6) От лица, работещи по трудово правоот­
ношение, се заемат следните длъжности:
1. експертните длъжности със спомагателни 
функции;
2. техническите длъжности.
(7) Длъжността „инспектор“ в админи­
страцията може да се заема и от служител с 
минимална степен на завършено образование 
„средно“, който има придобито професионал­
но образование с квалификация по професия 
в съответната на длъжността професионална 
област, като в този случай длъжността се заема 
по трудово правоотношение. За инспекторите 
в инспекторатите по чл. 46 от Закона за ад­
министрацията минималната образователна 
степен за заемане на длъжността е „магистър“.
Чл. 4. (1) Ръководните длъжности в админи­
страцията са посочени в длъжностни нива от 1 
до 8 включително с наименование „ръководно 
ниво“ – 1, 2, 3А, 3Б, 3В, 4А, 4Б, 5А, 5Б, 6А, 
6Б, 7А, 7Б и 8 включително.
(2) Експертните длъжности с аналитични и/
или контролни функции са посочени в длъж­
ностни нива от 5 до 12 включително с наиме­
нование „експертно ниво“ – 1А, 1Б, 2, 3, 4, 5, 
6, 7 включително, и „ниво стажант“.
(3) Експертните длъжности със спомагателни 
функции са посочени в длъжностни нива от 
11 до 13 включително с наименование „ниво